overenie interakcií
Dobrý deň, 
môžem kombinovať Fraxiparine forte 0,8ml (mám trombózu) a theraflu? Začínam sa cítiť choro a neviem ktoré lieky si môžem dať.
Ďakujem
Dobrý deň,
ďakujeme za Vašu otázku.
Prípravok vo forme prášku na prípravu teplého nápoja ako je Theraflu chrípka a prechladnutie obsahuje vo svojom zložení vitamín C. Vysoké dávky vitamínu C môžu znížiť aktivitu antikoagulancií, medzi ktoré patrí aj liek Fraxiparine Forte. Odporúča sa opatrnosť v prípade súbežnej liečbe, pravidelné monitorovanie INR a protrombínového času. Preto Vám túto kombináciu odporúčam konzultovať s Vašim ošetrujúcim lekárom, keďže liek Theraflu má určité kontraindikácie a nie je mi známy Váš celkový zdravotný stav.
Za bezpečnú sa považuje kombinácia liečiva Fraxiparine Forte a liečív s obsahom paracetamolu (Paracetamol Dr.Max, Paralen,), pri ktorej nedochádza k žiadnym vzájomným interakciám (vzájomnému ovplyvňovaniu účinku), a preto je ich súčasné užívanie bezpečné.  Tak isto na príznaky upchatého nosa je možné aplikovať sprej s obsahom morskej vody
Dr. Max Morská voda EXTRA.
Je určený na aplikáciu do nosa pre dospelých a deti od 6 rokov.
Prajem pekný zvyšok dňa.
S pozdravom
PharmDr. Patrícia Čečková